પ્રારબ્‍ધને સંચિત કર્મોનું પરિપક્વ ફળ છે. કર્મ એટલે આપણી શારીરિક, માનસિક, ભાવનાત્‍મક કે ચૈતસિક ક્રિયાઓ દ્વારા આપણી ભીતર અને બહારના પર્યાવરણમાં ઉત્‍પન્‍ન થયેલાં સ્‍પંદનો. સવાલ એ છે કે જો પ્રારબ્‍ધ એટલે આપણા સંચિત કર્મોનો સંગ્રહ હોય અને તેની અસર ટાળી ન શકાય તેવી હોય તો તેના માટે શોક કે હરખ શાનો? ગીતાકાર પ્રારબ્ધની ચિંતા કરવાને બદલે ચિત્ત શુદ્ધિ અને કર્મ શુદ્ધિ પર ધ્યાન આપવા ભાર મૂકે છે.